|  |  |
| --- | --- |
|  | **APSTIPRINĀTS**Daugavpils pilsētas domes amatu kandidātu atlases komisijas2020.gada 30.novembra sēdē (protokols Nr.1)Komisijas priekšsēdētājs \_\_\_\_\_\_\_\_\_\_\_\_\_\_\_\_\_\_\_J.Dukšinskis |

**Pašvaldības sporta izglītības iestādes “Daugavpils Bērnu un jaunatnes sporta skola”**

**vadītāja amata kandidātu atlases nolikums**

1. **Vispārīgie jautājumi**

####  Nolikums nosaka atklāta konkursa uz pašvaldības sporta izglītības iestādes “Daugavpils Bērnu un jaunatnes sporta skola” (turpmāk – Sporta skola) vadītāja amata kandidātu atlases konkursa organizēšanas un norises kārtību.

####  Konkursa mērķis ir noskaidrot un izvēlēties Sporta skolas vadītāja amatam piemērotāko kandidātu, kurš nodrošinātu kvalitatīvu darbu izpildi un sekmīgu amata pienākumu veikšanu saskaņā ar amata aprakstu.

1. **Konkursa komisijas darba organizācija**

2.1. Konkursa komisija izveidota ar Daugavpils pilsētas domes priekšsēdētāja 2020.gada 20.novembra rīkojumu Nr.210 “Par komisijas izveidošanu pretendentu atlasei pašvaldības izglītības iestādes „Daugavpils Bērnu un jaunatnes sporta skola” vadītāja amatam” (turpmāk – Komisija).

* 1. Komisijas darbs notiek sēdēs. Komisijas priekšsēdētājs sasauc komisijas sēdes, nosakot to norises vietu un laiku, kā arī vada komisijas sēdes.
	2. Komisija ir lemttiesīga, ja komisijas sēdē piedalās vismaz trīs komisijas locekļi.
	3. Komisijas lēmumi komisijas sēdē tiek pieņemti komisijas locekļiem atklāti balsojot. Lēmums ir pieņemts, ja par to nobalso vairāk nekā puse no klātesošajiem komisijas locekļiem.
	4. Komisijas sēdes tiek protokolētas. Sēžu protokolēšanu nodrošina komisijas sekretāre.
	5. Komisijas izvēlētā kandidāta dokumentus kopā ar protokolu, izziņu no Iekšlietu ministrijas Sodu reģistra un Izglītības un zinātnes ministrijas saskaņojumu iesniedz apstiprināšanai Daugavpils pilsētas domei.
1. **Prasības kandidātiem**

3.1.Konkursā var piedalīties pretendents, kurš atbilst šādām prasībām:

3.1.1. uz pretendentu neattiecas [Izglītības likumā](https://likumi.lv/ta/id/50759-izglitibas-likums%22%20%5Ct%20%22_blank) un [Bērnu tiesību aizsardzības likumā](https://likumi.lv/ta/id/49096-bernu-tiesibu-aizsardzibas-likums%22%20%5Ct%20%22_blank) noteiktie ierobežojumi strādāt par pedagogu;

3.1.2. pretendenta izglītība atbilst  [Izglītības likumā](https://likumi.lv/ta/id/50759-izglitibas-likums%22%20%5Ct%20%22_blank)  un Ministru kabineta noteikumos par pedagogiem nepieciešamo izglītību un profesionālo kvalifikāciju un profesionālās pilnveides kārtību noteiktajām prasībām;

3.1.3. pretendenta darba pieredze pedagoģiskā darbā sporta jomā (sporta treneris/sporta skolotājs) vai darba pieredze izglītības vadībā vismaz 3 gadi;

3.1.4. valsts valodas zināšanas augstākajā līmenī;

3.1.5. vismaz vienas Eiropas Savienības oficiālās valodas zināšanas profesionālajai darbībai nepieciešamajā apjomā.

1. **Iesniedzami dokumenti**

4.1. Amata kandidātu atlasē var piedalīties kandidāts, kurš iesniedzis visus šajā punktā pieprasītos dokumentus:

4.1.1. motivācijas vēstule;

4.1.2. dzīves gaitas apraksts (CV);

4.1.3. apliecinājums, ka uz pretendentu neattiecas Izglītības likuma 50.pantā un Bērnu tiesību aizsardzības likuma 72.panta piektajā daļā noteiktie ierobežojumi strādāt par pedagogu;

4.1.4. izglītību apliecinošu dokumentu kopijas;

4.1.5. nepieciešamo darba pieredzi apliecinošu dokumentu apliecinātas kopijas;

* + 1. valsts valodas prasmi apliecinoša dokumenta kopija, atbilstoši nepieciešamajam valsts valodas prasmes līmenim un pakāpei – C līmeņa 2.pakāpe (izņemot personas, kuras ieguvušas pamata, vidējo vai augstāko izglītību akreditētās programmās latviešu valodā);

4.1.7. redzējums par Sporta skolas attīstības iespējām (līdz 2 lapaspusēm);

4.2. Ja amata kandidātu atlases dalībnieks nav iesniedzis kādu no 4.1.punktā pieprasītajiem dokumentiem, viņš netiek virzīts tālākai vērtēšanai.

1. **Dokumentu iesniegšanas kārtība**
	1. Konkursā var piedalīties un par tā uzvarētāju kļūt persona, kura atbilst visām amata konkursa nolikumā izvirzītajām prasībām.
	2. Dokumenti tiek iesūtīti pa pastu, norādot adresātu – Daugavpils pilsētas dome, K.Valdemāra iela 1, Daugavpils, LV-5401, vai iesniegti personīgi slēgtā aploksnē Daugavpils pilsētas domē, K.Valdemāra ielā 1, Daugavpilī, 1.stāvā, Informācijas birojā, darba laikā; uz aploksnes jābūt norādei “Konkursam uz Daugavpils pilsētas pašvaldības profesionālās ievirzes sporta izglītības iestādes „Daugavpils Bērnu un jaunatnes sporta skola” direktora amata kandidātu”, kā arī konkursa dalībnieka vārdam, uzvārdam, adresei un tālruņa numuram. Ar drošu elektronisko parakstu parakstītus dokumentus var iesūtīt Daugavpils pilsētas domei uz e-pastu info@daugavpils.lv.
	3. Dokumentu jāiesniedz vai jānodrošina tā iesūtīšana **līdz 2020.gada 21.decembrim, plkst.17.00**.Ja kandidāts neiesniedz dokumentus norādītajā termiņā, attiecīgais pieteikums netiks izskatīts komisijas sēdē un tiks atgriezts atpakaļ pieteicējam.
	4. Intervijas ar konkursa dalībniekiem notiks Daugavpils pilsētas domē. Kandidāti uz interviju tiks uzaicināti telefoniski.
	5. Ja kandidāts neierodas uz interviju, komisija izslēdz kandidātu no tālākas vērtēšanas.
2. **Dokumentu izskatīšanas un lēmuma pieņemšanas kārtība**
	1. Komisija veic vērtēšanu trijās kārtās: *pirmajā kārtā* pēc dokumentu iesniegšanas termiņa beigām 7 darba dienu laikā atver aploksnes un atlasa tos kandidātus, kuri iesniedza visus dokumentus (Nolikuma 4.1.punkts).
	2. *Otrajā kārtā* Komisija izvērtē pretendenta atbilstību šī nolikuma 3.1.punktā noteiktajiem kritērijiem. Maksimālais punktu skaits otrajā kārtā ir **40** **punkti**;
	3. *Otrajā kārtā* Komisija vērtē amata kandidātus pēc šādiem kritērijiem:

|  |  |  |
| --- | --- | --- |
| **Kritērijs** | **Prasības** | **Punktu skaits** |
| **1.Izglītība** | augstākā pedagoģiskā izglītība (maģistra grāds) | **15**  |
| augstākā un pedagoģiskā izglītība vai augstākās izglītības studiju programmas ietvaros apgūti ar pedagoģiju saistīti studiju kursi vismaz divu kredītpunktu jeb 80 stundu apjomā (bakalaura grāds vai otrā līmeņa profesionālā augstākā izglītība) | **10**  |
| augstākā izglītība un persona iegūst pedagoģisko izglītību vai apgūst profesionālās kompetences programmu pedagoģijā, kuras apjoms ir vismaz 72 stundas un pēc kuras apguves pedagogs iegūst sertifikātu pedagoģijā; | **5** |
| Nav atbilstošās izglītības | pretendents tiks izslēgts no vērtēšanas |
| **2.Darba pieredze pedagoģiskā darbā sporta jomā (sporta treneris/sporta skolotājs)\*** | darba pieredze izglītības vadībā ne mazāk kā 3 gadi  | **20** |
| darba pieredze pedagoģiskā darbā sporta jomā (sporta treneris, sporta skolotājs) vairāk nekā 6 gadi | **15** |
| darba pieredze pedagoģiskā darbā sporta jomā (sporta treneris, sporta skolotājs) 3 līdz 5 gadi | **10** |
| Nav darba pieredzes pedagoģiskā darbā vai izglītības vadībā vismaz 3 gadi  | pretendents tiks izslēgts no vērtēšanas |
| 1. **Valsts valodas zināšanas**
 | valsts valodas zināšanas (augstākā pakāpe C2)  | **5** |
| Nav iesniegti prasībām atbilstoši apliecinoši dokumenti | pretendents tiks izslēgts no vērtēšanas |

 ***\*****Darba pieredze pie vairākiem darba devējiem viena laika periodā nesummējās.*

* 1. *Trešajā kārtā* Komisija vērtē amata kandidātus pēc šādiem kritērijiem un piešķir atbilstošu punktu skaitu:

|  |  |  |
| --- | --- | --- |
| **Kritērijs** | **novērtējums** | **Punktu skaits** |
| **1. Izpratne par Sporta skolas kā pašvaldības iestādes darbu** | Teicami | 10 |
| Ļoti labi | 8 |
| Labi | 6 |
| Gandrīz labi | 4 |
| Apmierinoši  | 2 |
| Neapmierinoši | 0 |
| **2. Kandidāta redzējums par Sporta skolas attīstības iespējām** | Teicami | 10 |
| Ļoti labi | 8 |
| Labi | 6 |
| Gandrīz labi | 4 |
| Apmierinoši  | 2 |
| Neapmierinoši | 0 |
| **3. Saskarsmes spējas un komunikācijas prasmes** | Teicami | 10 |
| Ļoti labi | 8 |
| Labi | 6 |
| Gandrīz labi | 4 |
| Apmierinoši  | 2 |
| Neapmierinoši | 0 |
| **4.Vismaz vienas Eiropas Savienības oficiālās valodas zināšanas**  | Pārvalda | 2 |
| Daļēji | 1 |
| Nepārvalda | 0 |

* 1. Konkursa dalībnieks trešajā kārtā maksimāli var saņemt **32 punktus.**
	2. Komisijas locekļiem trešajā kārtā ir tiesības uzdot jautājumus kandidātam, kas saistīti ar iepriekšējo pieredzi, zināšanām, problēmsituāciju analīzi, izglītības iestādes attīstības iespējām un vīziju.
	3. Lēmumu par kandidāta atbilstību pieņem Komisija, pamatojoties uz otrajā un trešajā kārtā iegūto punktu kopsummas rezultātu. Maksimāli iespējamais punktu kopskaits – **72 punkti.**
	4. Ja trešajā kārtā vairāki pretendenti ieguvuši vienādu vērtējumu, komisija organizē papildu atlases kārtu.
	5. Pēc trešās kārtas rezultātu apkopošanas komisija izvēlas izvirzītajām prasībām atbilstošāko pretendentu. Daugavpils pilsētas dome pieņem lēmumu par konkursa rezultātā izvirzītā kandidāta iecelšanu amatā pēc saskaņošanas ar Izglītības un zinātnes ministriju.
	6. Piecu darbdienu laikā pēc konkursa noslēguma komisija rakstiski paziņo pretendentiem konkursa rezultātu.
	7. Ja neviens no kandidātiem nav apstiprināts par konkursa uzvarētāju, tiek izsludināts jauns konkurss uz vakanto amata vietu.
1. **Amata pamatpienākumi**
	1. Amata pamatpienākumi:
		1. nodrošināt iestādes nolikumā noteikto funkciju izpildi;
		2. nodrošināt iestādes darbību reglamentējošo normatīvo aktu, iestādes nolikuma, Daugavpils pilsētas domes lēmumu, Daugavpils pilsētas pašvaldības vadības un Sporta pārvaldes rīkojumu un metodisko ieteikumu ievērošanu;
		3. vadīt iestādi un tās darbiniekus, saskaņā ar Latvijas Republikas izglītības jomu reglamentējošo normatīvo aktu prasībām nodrošināt iestādi ar atbilstošas kvalifikācijas pedagogiem (treneriem), veicināt pedagogu (treneru) profesionālo izaugsmi, nodrošināt pedagogu (treneru) pašvērtējuma un pašanalīzes procesu iestādē, paaugstināt profesionālo meistarību;
		4. nodrošināt ārējo normatīvo aktu un Domes iekšējo normatīvo aktu ievērošanu un izpildi iestādē;
		5. nodrošināt mācību procesa nepārtrauktību un atbilstību normatīvo aktu prasībām;
		6. nodrošināt izglītības iestādes lietojumā nodotā pašvaldības nekustamā īpašuma lietderīgu izmantošanu un apsaimniekošanu;
		7. piedalīties ar iestādes darbību vai darbības uzlabošanu saistītu projektu realizācijā;
		8. sadarboties ar Latvijas Volejbola federāciju, Latvijas Basketbola savienību un audzēkņu vecākiem.
2. **Nobeiguma jautājumi**
	1. Kandidātu iesniegtie pieteikumi tiek reģistrēti ar uzrakstu uz aploksnes, norādot saņemšanas datumu, laiku, saņēmēja vārdu, uzvārdu, amatu. Persona, kas pieņem pieteikumus, veic uzrakstu uz aploksnes iesniedzēja klātbūtnē. Pieteikumus reģistrē Daugavpils pilsētas domes noteiktajā kārtībā.
	2. Iesniegtie dokumenti kandidātam atpakaļ netiek izsniegti, izņemot gadījumu, ja kandidāts ir nokavējis dokumentu iesniegšanas termiņu.
	3. Ja konkursa norise ir bijusi nesekmīga, tas ir, nav pieteicies neviens kandidāts, vai ja neviens no pieteiktajiem kandidātiem nav saņēmis minimālo punktu skaitu, vai ar Komisijas ieteikto kandidātu netiek noslēgts darba līgums, tiek izsludināts atkārtots konkurss.
	4. Šis nolikums ir publicējams Daugavpils pilsētas domes tīmekļa vietnē – [www.daugavpils.lv](http://www.daugavpils.lv); pretendentam izvirzāmās prasības tiek publicētas Daugavpils pilsētas domes profilā facebook sociālajā tīklā, Nodarbinātības valsts aģentūras tīmekļa vietnē - [www.nva.gov.lv](http://www.nva.gov.lv). un laikrakstā “Latgales laiks”.